GOLD กำไร Q2/58 หด 75% หลังหมดบุ๊คกำไรพิเศษ
GOLD กำไร Q2/58 หด 75% มาที่ 71.71 ลบ. จาก 284.10 ลบ. เมื่อปีก่อน หลังหมดบุ๊คกำไรพิเศษ ขณะที่ช่วง 6 เดือนแรกมีกำไร 171.63 ลบ. ลดลง 50% จาก 339.91 ลบ. เมื่อปีก่อน
11 ส.ค. 2558

บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD รายงานผลการดำเนินงานไตรมาส 2/58 สิ้นสุดวันที่ 30 มิ.ย. (รวมบริษัทย่อย) มีกำไรสุทธิ 71.71 ล้านบาท หรือมีกำไรสุทธิ 0.0438 บาทต่อหุ้น ลดลง75% จากช่วงเดียวกันของปีก่อนที่มีกำไรสุทธิ 284.10 ล้านบาท หรือมีกำไรสุทธิ 0.1773 บาทต่อหุ้น
ขณะเดียวกันผลการดำเนินงานช่วง 6 เดือนแรกมีกำไรสุทธิ 171.63 ล้านบาท หรือ 0.1048 บาทต่อหุ้น ลดลง 50% จากช่วงเดียวกันของปีก่อนที่มีกำไรสุทธิ 339.91 ล้านบาท หรือ 0.2361 บาทต่อหุ้น
ทั้งนี้ผลการดำเนินงานดังกล่าวที่กำไรลดลง เนื่องจากไตรมาส 2 ปี 2558 มีรายได้อื่นเป็นจำนวน 6.19 ล้านบาท โดยลดลงเทียบกับปีก่อนจำนวน 279.29 ล้านบาท เนื่องจากปี 2557 มีกำไรจากการจำหน่ายทรัพย์สินที่ไม่ได้ใช้ในการประกอบกิจการหลักของบริษัทเป็นจำนวน 283.89 ล้านบาท ในขณะที่ปี 2558 ไม่มีรายการดังกล่าว